**ימי המילואים: משמעותם וזמנם**

**הרב ד"ר יוסף מרקוס (seffy2@gmail.com)**

**1. רש"י שמות כח, מא**

ומלאת את ידם - כל מלוי ידים לשון חנוך, כשהוא נכנס לדבר להיות מוחזק בו מאותו יום והלאה הוא מלוי, ובלשון לעז כשממנין אדם על פקידת דבר, נותן השליט בידו בית יד של עור שקורין גנ"ט בלעז [כפפה], ועל ידו הוא מחזיקו בדבר, וקורין לאותו מסירה ריוישטי"ר בלעז [להסמיך] והוא מלוי ידים.

**2. אבן עזרא ויקרא ט, א**

(א) ויהי ביום השמיני היה נראה לנו כי ביום השמיני - שמיני לניסן, כי המשכן הוקם באחד לחדש. רק המעתיקים אמרו שהיה ר"ח ניסן, ובשבעת ימי המלואים היה משה מקים את המשכן בכל יום וסותרו כדי להרגיל בו וללמד.

3. **יוסף בן מתתיהו, קדמוניות היהודים ג, 201-206**

בראש השנה השניה בחודש כסנטיקוס לפני המוקדונים וניסן לפי העברים, קידשו את המשכן וכל הכלים בו שתארתי...במשך שבעה ימים טיהר איפוא משה באופן זה אותם ואת הבגדים ואת המשכן ואת הכלים בו...

**4. מגילת המקדש, טורים יד-טז**

ובאחד לחודש [הראשון ראש חודשים ראשון הוא לחודשי] השנה כול מלאכת עבו[דה לא תעשו אך אשר יאכל לכול נפש] לבד הוא יעשה לכמה [ועשיתם עולה לה' פר בן בקר אחד] איל אחד כבשים בני שנה [תמימים] שבעה [ושעיר] אחד לחטאת מלבד עולת החודש...

והקריבו על המזבח לכול יום ויום...יום יום כחמחלוק[תיהמה]...

**5. ספרי במדבר פרשת בהעלותך פיסקא סח**

(סח) ויהי אנשים אשר היו טמאים לנפש אדם, מי היו נושאי ארונו של יוסף היו דברי ר' ישמעאל ר' עקיבא אומר מישאל ואלצפן היו שנטמאו לנדב ואביהוא ר' יצחק אומר אין צריך אם נושאי ארונו של יוסף היו יכולים ליטהר ואם מישאל ואלצפן היו יכולים ליטהר. [ומי] היו למת מצוה נטמאו שנאמר "ולא יכלו לעשות הפסח ביום ההוא" - לא היו יכולים לעשות בו ביום אבל היו יכולים לעשות ביום שלאחריו נמצינו למדים שחל שביעי שלהם להיות ערב פסח.

6. **בבבלי סוכה כה, א**

דתניא: ויהי אנשים אשר היו טמאים לנפש אדם וכו' אותם אנשים מי היו? נושאי ארונו של יוסף היו, דברי רבי יוסי הגלילי, רבי עקיבא אומר: מישאל ואלצפן היו שהיו עוסקין בנדב ואביהוא. רבי יצחק אומר: אם נושאי ארונו של יוסף היו - כבר היו יכולין ליטהר, אם מישאל ואלצפן היו - יכולין היו ליטהר. אלא עוסקין במת מצוה היו, שחל שביעי שלהן להיות בערב פסח. שנאמר ולא יכלו לעשות הפסח ביום ההוא, ביום ההוא אין יכולין לעשות, הא למחר - יכולין לעשות. -

**7. שם, כתב יד תימני מהגניזה**

דתניא: ויהי אנשים אשר היו טמאים לנפש אדם וג' נושאי ארונו של יוסף היו, דברי רבי יוסי הגלילי, רבי עקיבא אומר: מישאל ואלצפן היו שחל שביעי שלהן להיות בערב הפסח.

8. **ספרא צו - מכילתא דמילואים**

(לו) ומפתח אהל מועד לא תצאו שבעת ימים מיכן אמרו בעשרים ושלשה באדר קרבו מילואי' עשרים ושלשה ושבעה הרי שלשים באחד בניסן שלמו מילואים כי שבעת ימים ימלא את ידיכם כל שבעה ימי המילואים היה משה מעמיד את המשכן כל בוקר ובוקר מקריב קרבנותיו עליו ומפרקו בשמיני העמידו ולא פירקו רבי יוסי ברבי יהודה אומר אף בשמיני העמידו ופירקו.

**9. ספרא שמיני - מכילתא דמילואים**

(יד) ויהי ביום השמיני הוא יום שמיני לקדושת אהרן ובניו, או יכול שמיני בחדש כשהוא אומר ויהי בחודש הראשון בשנה השנית הוקם המשכן מלמד שבראש חדש הוקם המשכן, יכול הוקם בראש חודש ושרתה שכינה בשמיני בחודש, תלמוד לומר וביום הקים את המשכן כסה הענן, מלמד שביום הוקם המשכן בו ביום שרת שכינה על מעשה ידי אהרן, שכל מעשה שבעת ימי המילואים היה משה משמש ולא שרת שכינה על ידו, עד שבא אהרן ושימש בבגדי כהונה גדולה ושרתה שכינה על ידיו שנאמר כי היום ה' נראה אליכם.

**10. ספרי במדבר פרשת נשא פיסקא מד**

ויהי ביום כלות משה להקים את המשכן, מגיד הכתוב שכל שבעת ימי המילואים היה משה מעמיד את המשכן ובכל בוקר ובוקר מושחו ומפרקו ואותו היום העמידו משחו ולא פרקו רבי יוסי בר' יהודה אף בשמיני העמידו ופרקו שנאמר ויהי בחדש הראשון בשנה השנית באחד לחדש הוקם המשכן (שמות מ יז) נמצינו למדים שבעשרים ושלשה באדר התחילו אהרן ובניו המשכן וכל הכלים לימשח בראש חודש הוקם המשכן...

**11. רש"י במדבר ז, א**

ביום כלות משה להקים - ולא נאמר ביום הקים מלמד שכל שבעת ימי המלואים היה משה מעמידו ומפרקו ובאותו היום העמידו ולא פרקו, לכך נאמר ביום כלות משה להקים, אותו היום כלו הקמותיו וראש חדש ניסן היה...

**12. אבן עזרא במדבר פרשת נשא פרק ז פסוק א**

ויהי ביום כלות משה להקים את המשכן לעד על דברי המעתיקים, כי היה סותרו ומקימו וחוזר לסותרו ולהקימו כל ז' ימי המלואים להרגילם...

**13. רמב"ן במדבר פרשת נשא פרק ז פסוק א**

לשון רש"י מדברי רבותינו ז"ל (ספרי נשא קמה). אבל איננה ראיה גמורה, כי "ביום כלות" איננו דבוק עם "להקים" בלבד, אבל ביום כלות משה להקים את המשכן ולמשוח ולקדש אותו ואת המזבח ואת כל כליו, הקריבו הנשיאים את קרבנם כשנעשה כל זה. ומכל מקום ביום השמיני היה.

**14. אבן עזרא שמות מ, ב**

(ב) ביום - מחלוקת הוא. וי"א, כי יום השמיני למלואים היה יום ר"ח ניסן. והוצרכו לומר, כי בשלשה ועשרים יום לאדר הקים משה את המשכן. והנה יום תחלת המלואים היה משה סותרו ובונה להרגיל הכהנים... והנה מצאנו בספרי, כי מישאל ואלצפן היו הטמאים לנפש אדם (במד' ט, ו), והנה יום שמיני למלואים הוא שמיני לחדש. ויש כדמות ראיה על זה. האחת, למה לא הזכיר הכתוב, שהיה משה מקים את המשכן וסותרו. ואנה יהיה פתח אהל מועד אחר שיהיה נסתר, כי כתוב ופתח אהל מועד תשבו יומם ולילה (ויקרא ח, לה). ועוד כתוב, ואל בני ישראל תדבר לאמר קחו שעיר עזים לחטאת (שם ט, ג), וזהו שדרש משה. ועוד, אם היה שעיר ראש חדש, למה לא הזכיר שנים פרים ואיל אחד ושבעה כבשים. וכאשר הזכיר מלבד עולת הבקר (במד' כח, כג), היה ראוי שיאמר מלבד עולת החדש. והנה על דרך הפשט ביום החדש הראשון היתה תחלת הקמת המשכן.

**15. רש"י ויקרא ח, ב**

(ב) קח את אהרן - פרשה זו נאמרה שבעת ימים קודם הקמת המשכן, שאין מוקדם ומאוחר בתורה.

**16. רמב"ן שם**

ולמה נהפוך דברי אלהים חיים...אבל הנכון שנאמר, כי נצטוה בהקמת המשכן בכ"ג באדר, והקים אותו, וכאשר עמד המשכן על מעמדו מיד קרא לו הש"י שהוא יושב הכרובים, וצוה אותו על מעשה הקרבנות כל הפרשיות האלה שמתחילת ויקרא עד כאן, כי רצה ללמדו מעשה כל הקרבנות ומשפטיהם קודם שיקריב מהם כלל, כי יש בקרבנות המלואים חטאת ועולה ושלמים ולא יודעו כל דיניהם רק מן הפרשיות האלה שהקדים לו...

והנה כל הפרשיות כסדרן, אלא שהקדים ויכס הענן את אהל מועד (שם פסוק לד), שהוא ביום שמיני למלואים כדעת רבותינו, לסדר כל ענין הקמת המשכן, כי כן דרך הכתובים בכל מקום להשלים ענין אשר התחיל בו.

**17. רמב"ן ויקרא א, א**

(א) אמר הכתוב בכאן ויקרא אל משה וידבר ה' אליו - ולא כן בשאר המקומות, בעבור שלא היה משה יכול לבא אל אהל מועד, להיותו נגש אל המקום אשר שם האלהים רק בקריאה שיקרא אותו, שכבר נאמר למשה (שמות כה כב) [ונועדתי לך שם] ודברתי אתך מעל הכפורת (אשר אועד לך שמה), וכיון שידע שהשם יושב הכרובים שם נתירא לבא באהל כלל עד שיקרא אליו כאשר עשה בהר סיני שאמר (שם כד טז) ויקרא אל משה ביום השביעי מתוך הענן. או שלא היה משה יודע שהכבוד באהל ושיהיה לו הדבור משם, **כי לא כסהו הענן עד יום השמיני כדעת רבותינו.**

**18. רמב"ם הלכות בית הבחירה פרק א הלכה א**

מצות עשה לעשות בית ליי' מוכן להיות מקריבים בו הקרבנות, וחוגגין אליו שלש פעמים בשנה שנאמר ועשו לי מקדש, וכבר נתפרש בתורה משכן שעשה משה רבינו, והיה לפי שעה שנאמר כי לא באתם עד עתה וגו'.

**19. רמב"ן שמות כה, ב**

והנה עקר החפץ במשכן הוא מקום מנוחת השכינה שהוא הארון, כמו שאמר (להלן כה כב) ונועדתי לך שם ודברתי אתך מעל הכפרת, על כן הקדים הארון והכפרת בכאן כי הוא מוקדם במעלה, וסמך לארון השלחן והמנורה שהם כלים כמוהו, ויורו על ענין המשכן שבעבורם נעשה. אבל משה הקדים בפרשת ויקהל את המשכן את אהלו ואת מכסהו (להלן לה יא), וכן עשה בצלאל (להלן לו א), לפי שהוא הראוי לקדם במעשה.